Transcriptum litteræ infrascriptæ. Nos Frater Regmundus miseratione diuina humilis Abbas Reomeensis, Ordinis sancti Benedicti, Lingonensis Diœcesis, totúsque eiusdem loci Conuentus, Notum facimus vniuersis præsentes litteras inspecturis, quòd nos ad preces Reuerendi in Christo Patris Domini Hugonis Dei gratia Eduensis Episcopi, ac venerabilis viri Magistri Ioannis de Borbonio Archidiaconi Aualonensis in Ecclesia Eduensi. Attendentes etiam  considerantes seruitia, quæ Hugo de Fonteneto dicto Archidiacono vtiliter fecit,  impendit;  quòd idem Archidiaconus  dictus Hugo nobis, Ecclesiæ nostræ,  Prioratui nostro de Tiseio possunt esse in posterum fructuosi, ipsum Hugonem  Beneuenutam de Tiseio eius vxorem, de voluntate etiam fratris Hugonis Prioris nostri Tisiaci abbonamus,  liberos esse volumus,  quemlibet ipsorum qui superuixerit ab omni tallia, corueia, questa,  ab omni alio genere  onere seruitutis, ac etiam omnia bona mobilia  immobilia quæ acquisierint ante mortem suam tam coniunctim, quàm diuisim pro quatuor libris ceræ dicto Priori, ac successoribus suis Prioribus dicti loci, seu mandato ipsorum à prædictis coniugibus, vel ab altero ipsorum qui superuixerit in festo beati Remigij annis singulis persoluendis. Saluis tamen dicto Priori,  successoribus suis in prædictis bonis immobilibus, censiuis, costumis, manumortua, iustitia,  dominio,  aliis iuribus consuetis. Volumus etiam  concedimus primum superstitem liberorum ipsorum coniugum,  descendentium ab ipso superstite cuiúsque sexus successiuè;  in perpetuum prædicta libertate congaudere. Hac tamen conditione appositâ, quòd si dicti coniuges, vel alter eorum, aut etiam ab ipsis causam habens de cætero alium Dominum, quàm Priorem Tisi facerent, seu auoarent, vel personas suas, vel personam suam alibi transferrent, prædicti Prioratus iustitiam  dominium euitando, omnes res  bona quæ ipsi, vel alter eorum sub iurisdictione  dominio dicti Prioratus tenerent  possiderent, eidem Prioratui remanerent ratione excasuræ, non obstante libertate, seu abbonagio antedictis. Prætereà volumus  concedimus de voluntate  assensu dicti Prioris, ac etiam Domini Ioannis de Tisi Presbyteri,  auunculi prædictæ Beneuenutæ, quòd excasura omnium bonorum mobilium  immobilium, quæ dictus Dominus Ioannes habebit tempore quo decedet ad prædictos coniuges, vel ad superstitem ipsorum, ac etiam ad liberos ipsorum, si quos habuerint legitimos deueniat, sine reclamatione aliqua super hoc facienda,  eandem excasuram teneant in perpetuum, tanquam rem suam propriam,  voluntatem suam faciant de eadem. Vnde dictus Dominus Ioannes de omnibus bonis suis mobilibus  immobilibus se deuestiuit in manu dicti Prioris. Qui Prior de voluntate  assensu nostro,  dicti Presbyteri, præfatos coniuges inuestiuit de eisdem. Vult etiam  concedit idem Dominus Ioannes, quòd prędicti coniuges ex nunc dicta bona teneant,  intrent saisinam eorundem, retento tamen dicto Domino Ioanni vsufructu bonorum omnium prędictorum, quandiu vitam duxerit in humanis, vt de ipso vsufructu gaudear,  explectet ad voluntatem suam, tanquam dominus  possessor. Et si contigerit ipsos coniuges absque liberis ante dictum Presbyterum decedere, dicta bona mobilia  immobilia ad eundem Presbyterum deuenient in possessione  proprietate vt priùs, non obstante deuestitione supradicta. Post decessum autem dicti Presbyteri,  amborum coniugum prędictorum, si ipsos sine liberis legitimis decedere contigerit, prędicta excasura ad Priorem dicti loci, qui tunc erit nomine manus mortuę deueniet pleno iure. Quæ vt rata  firma permaneant in futurum, nos Abbas  Conuentus prędicti sigilla nostra vnà cum sigillo pręfati Prioris, qui præmissa omnia voluit,  concessit, pręsentibus litteris apposuimus in testimonium præmissorum. Datum  actum anno Domini millesimo ducentesimo nonagesimo-octauo, mense Aprili. Data huiusmodi transcripti sub sigillo Curię Domini Ducis Burgundiæ per manum Andreæ Remundide Monte-regali Clerici dictæ Curiæ Iurati, mense Ianuarij, anno Domini millesimo trecentesimo decimo-nono.